[{"text_idx": "#000000", "text": "Mudiadau\u2019n dathlu llwyddiant Diwrnod Shwmae Su\u2019mae"}, {"text_idx": "#000003", "text": "Bu Mentrau Iaith, ysgolion a grwpiau cymunedol ledled y wlad yn hyrwyddo\u2019r diwrnod gan ysgogi bwrlwm a chreadigrwydd rhyfeddol. Un o\u2019r ardaloedd hynny oedd Pen-y-bont ar Ogwr, lle trefnodd Menter Bro Ogwr stondin yn darparu adloniant ac amrywiol weithgareddau ynghanol tref Pen-y-bont a Siop Lyfrau yr Hen Bont yn cynnig gwobr i\u2019r 50ed person cwsmer fyddai\u2019n cyfarch y siopwr gyda\u2019r geiriau Shwmae!"}, {"text_idx": "#000005", "text": "Cafwyd ymateb arbennig hefyd gan ysgolion ymhob cwr o\u2019r wlad, gyda disgyblion a staff fel ei gilydd yn ymdaflyd ei hunain yn y gweithgarwch. Ysgrifennodd Glenn Wall o Flaenau Gwent ar dudalen Facebook yr ymgyrch, \u201cRoedd pawb wedi mwynhau Diwrnod Shwmae Su\u2019mae yn yr ysgol heddiw. Bydd tudalen amdano yng nghylchgrawn yr ysgol cyn diwedd y tymor. Edrych ymlaen at y flwyddyn nesaf yn barod!\u201d"}]